‘મુવ ઓન’ ફિલોસોફી આવી છે ત્યારથી સંબંધોમાં બેવફાઈનું પ્રમાણ વધી રહ્યું છે. લગ્નજીવન તો ઠીક, મિત્રતામાં પણ બ્રેકઅપના કિસ્સા વધી રહ્યા છે. મોટો વર્ગ વારંવાર ગર્લફ્રેન્ડ બદલતા અને રીલેશને રીલેશને કુંવારા રહેતા સલમાન ખાનને તો સામો પક્ષ બિપાશા અને દીપિકા જેવીને આદર્શ ગણી આગળ વધી રહ્યો છે. આવા લોકોને અમે લાલબત્તી ધરવા માંગીએ છીએ. આમારા સંશોધન પ્રમાણે જે જાતક વારંવાર ગર્લફ્રેન્ડ બદલતો રહે છે એ નેક્સ્ટ જનમમાં પાણી-પૂરીવાળો ભૈયો બને છે. પછીના જનમમાં એ રૂપકડી કન્યાઓથી સતત ઘેરાયેલો તો રહે છે, પણ એ તમામ એને ‘ભૈયા’ તરીકે સંબોધે છે. બાકી હોય એમ આટલી સુંદરીઓનો લાડકો ભૈયો હોવા છતાં એમાંની એક પણ એને ભાઈબીજ ઉપર જમવા બોલાવતી નથી.